CELEX: 32018R1641
Language: hu
Date: 2018-07-13 00:00:00
Title: A Bizottság (EU) 2018/1641 felhatalmazáson alapuló rendelete (2018. július 13.) az (EU) 2016/1011 európai parlamenti és tanácsi rendeletnek a kritikus vagy jelentős referenciamutatók referenciamutató-kezelője által a referenciamutató meghatározásához használt módszertanra, a módszertan belső felülvizsgálatára és jóváhagyására, valamint a módszertan lényeges módosításának eljárásaira vonatkozóan közlendő információkat tovább pontosító szabályozástechnikai standardok tekintetében történő kiegészítéséről (EGT-vonatkozású szöveg.)

5.11.2018   
               
               
                  HU
               
               
                  Az Európai Unió Hivatalos Lapja
               
               
                  L 274/21
               
            
         A BIZOTTSÁG (EU) 2018/1641 FELHATALMAZÁSON ALAPULÓ RENDELETE
         (2018. július 13.)
         az (EU) 2016/1011 európai parlamenti és tanácsi rendeletnek a kritikus vagy jelentős referenciamutatók referenciamutató-kezelője által a referenciamutató meghatározásához használt módszertanra, a módszertan belső felülvizsgálatára és jóváhagyására, valamint a módszertan lényeges módosításának eljárásaira vonatkozóan közlendő információkat tovább pontosító szabályozástechnikai standardok tekintetében történő kiegészítéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a pénzügyi eszközökben és pénzügyi ügyletekben referenciamutatóként vagy a befektetési alapok teljesítményének méréséhez felhasznált indexekről, valamint a 2008/48/EK és a 2014/17/EU irányelv, továbbá az 596/2014/EU rendelet módosításáról szóló, 2016. június 8-i (EU) 2016/1011 európai parlamenti és tanácsi rendeletre (1) és különösen annak 13. cikke (3) bekezdésének harmadik albekezdésére,
         mivel:
         
                     (1)
                  
                  
                     Az (EU) 2016/1011 rendelet 13. cikkének (1) bekezdése előírja a referenciamutató vagy adott esetben referenciamutató-család referenciamutató-kezelője számára, hogy tegye közzé vagy elérhetővé az általa a referenciamutató vagy adott esetben egy referenciamutató-családon belüli referenciamutatók meghatározásához használt módszertan alapvető elemeit, a módszertan belső felülvizsgálatának és jóváhagyásának részleteit és a módszertan lényeges módosításai esetén a felhasználók konzultációjára és értesítésére vonatkozó eljárásokat. Ez a rendelet tovább pontosítja a referenciamutató-kezelők által a jelentős és kritikus referenciamutatóikkal kapcsolatosan közlendő információkat. A rendelet nem alkalmazandó a kizárólag nem jelentős referenciamutatót előállító referenciamutató-kezelőkre. Amennyiben a referenciamutató-kezelők nem jelentős és jelentős referenciamutatókat egyaránt előállítanak, a jelentős és kritikus referenciamutatóik tekintetében meg kell felelniük ennek a rendeletnek. Az ESMA iránymutatást adhat ki a nem jelentős referenciamutatók kezelői számára ugyanebben a tárgyban.
                  
               
                     (2)
                  
                  
                     A referenciamutatókra vonatkozó módszertanok nagymértékben különbözőek. Az ebben a rendeletben meghatározott elemeket ezért csak akkor kell közzétenni vagy elérhetővé tenni, ha azok a szóban forgó konkrét referenciamutató szempontjából relevánsak.
                  
               
                     (3)
                  
                  
                     A módszertan két olyan alapvető eleme, amelyet a kritikus vagy jelentős referenciamutató megbízhatóságának és pontosságának biztosítása érdekében közzé kell tenni, a módszertan alkalmazásához és a számítás elvégzéséhez szükséges bemeneti adatok minimális mennyisége és minimális minősége. Emellett a referenciamutatók meghatározása során a mérlegelési jogkör gyakorlása megnöveli a referenciamutatók manipulációval szembeni sebezhetőségét. Ezért a manipuláció kockázatának minimalizálása érdekében a referenciamutató-kezelőnek módszertana alapvető elemeinek részeként közzé kell tennie az általa arra vonatkozóan megállapított egyértelmű szabályokat, hogy a mérlegelési jogkört hogyan és mikor lehet gyakorolni.
                  
               
                     (4)
                  
                  
                     Annak érdekében, hogy a potenciális felhasználók segítséget kapjanak a potenciálisan alkalmas referenciamutatók köréből a legmegfelelőbb referenciamutató kiválasztásához, olyan információkat kell rendelkezésükre bocsátani, amelyekből megérthetik, hogy egy adott referenciamutató minek a mérésére irányul, milyen bemeneti adatok felhasználására kerül sor és azok kiválasztása hogyan történik, mik a referenciamutató alkotórészei, ki vesz részt az adatgyűjtésben és a referenciamutató kiszámításában, mikor és milyen mértékben gyakorolható a mérlegelési jogkör, valamint mik a módszertan korlátai, és mikor és hogyan módosítható a referenciamutató.
                  
               
                     (5)
                  
                  
                     Annak érdekében, hogy a felhasználók és potenciális felhasználók elegendő információval rendelkezzenek a referenciamutató-kezelőnek a módszertan belső felülvizsgálatára vonatkozó eljárásáról, a referenciamutató-kezelőnek közzé kell tennie az erre a folyamatra vonatkozó politikáit és eljárásait, a részt vevő testületekre és az (EU) 2016/1011 rendelet 4. cikkével összhangban meglévő megfelelő irányítási rendszerre vonatkozó információkkal együtt.
                  
               
                     (6)
                  
                  
                     Annak érdekében, hogy a felhasználók és potenciális felhasználók megértsék, hogy a referenciamutató-kezelő miként folytat konzultációt a kritikus vagy jelentős referenciamutató javasolt lényeges módosításáról, és megértsék az ilyen módosítás mögött meghúzódó indokokat, a referenciamutató-kezelőnek közzé kell tennie bizonyos információkat, beleértve azt, hogy miként fogja értékelni a javasolt módosítás hatását.
                  
               
                     (7)
                  
                  
                     Az arányosság elvével összhangban e rendelet nem helyez túlzott terhet a jelentős (nem kritikus) referenciamutatók referenciamutató-kezelőire, mivel lehetővé teszi számukra a közzététel korlátozottabb számú elemre csökkentését, vagy bizonyos elemekről kevesebb információ közzétételét a jelentős referenciamutatóik tekintetében.
                  
               
                     (8)
                  
                  
                     Ez a rendelet az Európai Értékpapírpiaci Hatóság által a Bizottságnak benyújtott szabályozástechnikai standardtervezeteken alapul.
                  
               
                     (9)
                  
                  
                     Az Európai Értékpapírpiaci Hatóság nyilvános konzultációt folytatott az e rendelet alapját képező szabályozástechnikai standardtervezetekről, elemezte az esetleges kapcsolódó költségeket és hasznot, továbbá kikérte az 1095/2010/EU európai parlamenti és tanácsi rendelet (2) 37. cikkével létrehozott Értékpapírpiaci Érdekképviseleti Csoport véleményét.
                  
               
                     (10)
                  
                  
                     Az adatszolgáltatóktól származó bemeneti adatokon alapuló referenciamutatók referenciamutató-kezelői által kidolgozandó magatartási kódex részletesebb meghatározásáról szóló felhatalmazáson alapuló rendelettel való összhang érdekében helyénvaló e felhatalmazáson alapuló rendelet alkalmazásának kezdőnapját két hónappal elhalasztani,
                  
               ELFOGADTA EZT A RENDELETET:
         
            1. cikk
            Hatály
            Ez a rendelet nem terjed ki, illetőleg nem alkalmazandó a nem jelentős referenciamutatókat kezelő referenciamutató-kezelőkre.
         
         
            2. cikk
            A kritikus vagy jelentős referenciamutató meghatározásához használt módszertan alapvető elemei
            
               (1)   A referenciamutató vagy adott esetben referenciamutató-család referenciamutató-kezelője által az (EU) 2016/1011 rendelet 13. cikke (1) bekezdése a) pontjának megfelelően rendelkezésre bocsátandó információk magukban foglalják legalább a következő elemeket, amennyiben azok relevánsak az adott referenciamutató vagy referenciamutató-család, vagy az ezek meghatározásához használt bemeneti adatok szempontjából:
               
                           a)
                        
                        
                           a referenciamutató vagy referenciamutató-család és az általa mérni hivatott piaci vagy gazdasági valóság meghatározása és leírása;
                        
                     
                           b)
                        
                        
                           a referenciamutató vagy referenciamutató-család pénzneme vagy egyéb mértékegysége;
                        
                     
                           c)
                        
                        
                           a referenciamutató vagy referenciamutató-család meghatározásához használt bemeneti adatok forrásainak kiválasztásához a referenciamutató-kezelő által alkalmazott kritériumok;
                        
                     
                           d)
                        
                        
                           a referenciamutató vagy referenciamutató-család meghatározásához használt bemeneti adatok típusai és az egyes típusokhoz rendelt prioritás;
                        
                     
                           e)
                        
                        
                           az adatszolgáltatók bármely paneljének összetétele, és a panelbeli tagságra való jogosultság meghatározásához alkalmazott kritériumok;
                        
                     
                           f)
                        
                        
                           a referenciamutató vagy referenciamutató-család alkotóelemeinek és az azok kiválasztásához és súlyozásához alkalmazott kritériumoknak a leírása;
                        
                     
                           g)
                        
                        
                           a referenciamutató vagy referenciamutató-család alkotóelemeire vonatkozó esetleges minimális likviditási követelmények;
                        
                     
                           h)
                        
                        
                           a referenciamutató vagy referenciamutató-család meghatározásához felhasznált bemeneti adatok mennyiségére vonatkozó minimális követelmények és a bemeneti adatok minőségére vonatkozó minimális standardok;
                        
                     
                           i)
                        
                        
                           egyértelmű szabályok, amelyek meghatározzák, hogy a referenciamutató vagy referenciamutató-család meghatározása során a mérlegelési jogkör hogyan és mikor gyakorolható;
                        
                     
                           j)
                        
                        
                           a referenciamutató vagy referenciamutató-család figyelembe veszi-e az alkotóelemei által fizetett osztalékok vagy kuponok újbóli befektetését;
                        
                     
                           k)
                        
                        
                           ha módszertan rendszeres időközönként módosítható annak biztosítására, hogy a referenciamutató vagy referenciamutató-család továbbra is reprezentatív legyen a releváns piaci vagy gazdasági valóság tekintetében:
                           
                                       i.
                                    
                                    
                                       az annak meghatározására alkalmazandó kritériumok, hogy a módosítás mikor szükséges;
                                    
                                 
                                       ii.
                                    
                                    
                                       az ilyen módosítás gyakoriságának meghatározásához alkalmazandó kritériumok; és
                                    
                                 
                                       iii.
                                    
                                    
                                       az ilyen módosítás részeként a referenciamutató vagy referenciamutató-család alkotóelemeinek kiegyensúlyozásához alkalmazandó kritériumok;
                                    
                                 
                     
                           l)
                        
                        
                           a módszertan potenciális korlátai és a kivételes körülmények között – többek között illikvid piac esetében, stresszhelyzetben, vagy ha az ügyletiadat-források elégtelenek, pontatlanok vagy megbízhatatlanok – alkalmazandó módszertanok részletei;
                        
                     
                           m)
                        
                        
                           a referenciamutató vagy referenciamutató-családhoz kapcsolódó adatgyűjtésben, vagy a referenciamutató vagy a referenciamutató-család kiszámításában vagy terjesztésében részt vevő harmadik felek szerepének leírása;
                        
                     
                           n)
                        
                        
                           a referenciamutató-adatok extrapolálásához és esetleges interpolálásához használt modell vagy módszer.
                        
                     
            
               (2)   A referenciamutató-kezelők dönthetnek úgy, hogy az (1) bekezdés m) és n) pontjában említett információkat csak a kritikus referenciamutatóik tekintetében teszik közzé vagy elérhetővé.
            
         
         
            3. cikk
            A módszertan belső felülvizsgálatának és jóváhagyásának részletei
            
               (1)   A referenciamutató vagy adott esetben referenciamutató-család referenciamutató-kezelője által az (EU) 2016/1011 rendelet 13. cikke (1) bekezdése b) pontjának megfelelően rendelkezésre bocsátandó információk magukban foglalják legalább a következőket:
               
                           a)
                        
                        
                           a módszertan belső felülvizsgálatával és jóváhagyásával kapcsolatos politikák és eljárások;
                        
                     
                           b)
                        
                        
                           a belső felülvizsgálatot adott esetben szükségessé tevő konkrét események részletei, beleértve a referenciamutató-kezelő által annak meghatározására használt mechanizmus részleteit, hogy a módszertan nyomon követhető-e és ellenőrizhető-e;
                        
                     
                           c)
                        
                        
                           a referenciamutató-kezelő szervezeti struktúráján belüli olyan testületek vagy funkciók, amelyek részt vesznek a módszertan felülvizsgálatában és jóváhagyásában;
                        
                     
                           d)
                        
                        
                           a módszertan felülvizsgálatában vagy jóváhagyásában részt vevő személyek által betöltött szerepek;
                        
                     
                           e)
                        
                        
                           a módszertan felülvizsgálatában vagy jóváhagyásában részt vevő személyek kinevezésére és eltávolítására vonatkozó eljárások leírása.
                        
                     
            
               (2)   A referenciamutató-kezelők dönthetnek úgy, hogy az (1) bekezdés d) és e) pontjában említett információkat csak a kritikus referenciamutatóik tekintetében teszik közzé vagy elérhetővé.
            
         
         
            4. cikk
            A módszertan lényeges módosítása
            
               (1)   A referenciamutató vagy adott esetben referenciamutató-család referenciamutató-kezelője által az (EU) 2016/1011 rendelet 13. cikke (1) bekezdése c) pontjának és (2) bekezdésének megfelelően rendelkezésre bocsátandó információk magukban foglalják legalább a következőket:
               
                           a)
                        
                        
                           az egyes konzultációs eljárások kezdetén a referenciamutató-kezelő által közzéteendő információk leírása, beleértve a véleménye szerint a módszertan javasolt lényeges módosítás által érintett alapvető elemeinek közzétételére vonatkozó követelményt;
                        
                     
                           b)
                        
                        
                           a referenciamutató-kezelő konzultációra vonatkozó standard határidői;
                        
                     
                           c)
                        
                        
                           azon körülmények, amelyek között a konzultációra rövidebb határidővel is sor kerülhet, valamint a rövidebb határidőn belül lefolytatott konzultáció esetén követendő eljárások leírása.
                        
                     
            
               (2)   A referenciamutató-kezelő által az (EU) 2016/1011 rendelet 13. cikke (1) bekezdésének c) pontjában megállapított követelménynek megfelelően közlendő indokok magukban foglalják többek között azt, hogy a referenciamutató, vagy adott esetben referenciamutató-család reprezentativitása, valamint a pénzügyi eszközök és ügyletek referenciájaként való megfelelősége veszélybe kerülne-e, ha a javasolt lényeges módosításra nem kerülne sor.
            
         
         
            5. cikk
            Hatálybalépés és alkalmazás
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            Ezt a rendeletet 2019. január 25-től kell alkalmazni.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. július 13-án.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 171., 2016.6.29., 1. o.
         
         
            (2)  Az Európai Parlament és a Tanács 1095/2010/EU rendelete (2010. november 24.) az európai felügyeleti hatóság (Európai Értékpapírpiaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat hatályon kívül helyezéséről (HL L 331., 2010.12.15., 84. o.).